《忆旧游 其一》
宋代·许必胜

欢游成逝波，盛华落残照。每忆清池游，幽魂夜相吊。

与君携手时，云林正清妙。天空露光动，襟衫见高调。

及来愁病侵，瘦骨冰棱峭。君如镜中花，独向春光笑。

荒村酒味薄，沉忧何时疗。日色不入梦，高星冻青耀。

空枝吟霜风，永夜兴悲啸。嵯峨金张第，忽成野田烧。

安得明月中，长见君年少。

作者简介：许必胜，字希文，金坛（今属江苏）人。高宗绍兴十五年（一一四五）进士。官终知无为军巢县。按：《七十二峰足徵集》卷三作字克之，马迹山人，仕至显谟阁待制，忤时归里。《至顺镇江志》卷一八有传。今录诗十七首。